कहा- पॉक्सो एक्ट के तहत दर्ज केस गैर जमानती, अब तक बृजभूषण की गिरफ्तारी क्यों नहीं?
WFI Chief Brij Bhushan Sharan Singh Sexual Harassment Case -. WFI के अध्यक्ष बृजभूषण के खिलाफ दिल्ली के जंतर-मंतर में चल रहे धरने में कांग्रेस नेता प्रियंका गांधी के बाद आज पंजाब कांग्रेस के पूर्व प्रधान नवजोत सिंह सिद्धू भी पहुंचे।
WFI के अध्यक्ष बृजभूषण के खिलाफ दिल्ली के जंतर-मंतर में चल रहे धरने में कांग्रेस नेता प्रियंका गांधी के बाद आज पंजाब कांग्रेस के पूर्व प्रधान नवजोत सिंह सिद्धू भी पहुंचे। जंतर-मंतर पर पहुंचते ही सबसे पहले वह पहलवानों के बीच बैठे और उनसे बातचीत की।
इस दौरान सिद्धू ने कहा- यह जानना कि क्या सही है और क्या नहीं करना सबसे बड़ी कायरता है। एफआईआर में देरी क्यों हुई? प्राथमिकी को सार्वजनिक न करना यह दर्शाता है कि FIR हल्की है और शिकायतकर्ता की शिकायत की पुष्टि नहीं करती है। मंशा संदिग्ध है और मकसद अभियुक्तों की रक्षा करना है।
उन्होंने कहा कि पॉक्सो एक्ट के तहत दर्ज केस गैर जमानती है। अब तक गिरफ्तारी क्यों नहीं?
दो दिन पहले नवजोत सिंह सिद्धू ने कहा था- चौंकाने वाली बात यह है कि 9 महिलाओं ने शिकायत की और कोई FIR दर्ज नहीं हुई। यह भारतीय इतिहास में समय के गाल पर एक आंसू होगा...... कोई भी देश जो अपनी महिला आइकन का अपमान करता है, वह अपने ही गौरव को ठेस पहुंचाता है, इन महिलाओं ने देश का नाम रोशन किया है।
उन्होंने लाखों लोगों की आकांक्षाओं को पंख दिए हैं। उनके स्वाभिमान को चोट पहुंचाना भारत के गौरव को चोट पहुंचा रहा है... क्या हमारे देश के बड़े-बड़े लोग कानून से ऊपर हैं? कानून को एक निवारक स्थापित करना चाहिए कि पीढ़ियों को महिलाओं का अपमान करने से पहले कांपना चाहिए, एक अच्छा उदाहरण सबसे अच्छा उपदेश है जो आप दे सकते हैं......
सोमवार को उनसे मिलने जाऊंगा और उनके सत्याग्रह में शामिल होऊंगा...
प्रियंका गांधी दे चुकी हैं समर्थन
कांग्रेस की महासचिव प्रियंका गांधी वाड्रा भी जंतर-मंतर पर पहलवानों से मिल समर्थन दे चुकी हैं। प्रियंका गांधी ने मुलाकात करने के बाद कहा- जो एफआईआर दर्ज कराई गई है, उसमें क्या है, इसकी जानकारी किसी को नहीं है। वे इसे क्यों नहीं दिखा रहे हैं? जब ये पहलवान मेडल जीतते हैं तो हम सभी ट्वीट करते हैं और गर्व महसूस करते हैं, लेकिन आज ये सड़क पर बैठे हैं और इन्हें न्याय नहीं मिल रहा है।
ये सभी महिला पहलवान इस मुकाम तक आने के लिए काफी संघर्ष करती हैं, और मैं यह नहीं समझ पा रही हूं कि सरकार उन्हें (भाजपा सांसद) क्यों बचा रही है?
जानें क्या है मामला
WFI के अध्यक्ष बृजभूषण के खिलाफ भारतीय पहलवान दिल्ली के जंतर-मंतर पर धरने पर बैठे हैं। इस प्रदर्शन में बजरंग पूनिया, साक्षी मलिक, विनेश फोगाट जैसे बड़े पहलवान शामिल हैं। पहलवानों ने भाजपा सांसद बृजभूषण के खिलाफ महिला पहलवानों के साथ यौन उत्पीड़न का आरोप लगाया है। दिल्ली पुलिस ने बीते शुक्रवार को बृजभूषण सिंह के खिलाफ दो एफआईआर दर्ज की हैं।
बृजभूषण ने कहा- PM कहें तो तुरंत इस्तीफा दे दूंगा:बोले- साजिश के पीछे कई 100 करोड़ खर्चे, रेसलर्स के धरने में पहुंचे नवजोत सिद्धू
भारतीय कुश्ती संघ के अध्यक्ष बृजभूषण शरण सिंह की गिरफ्तारी के लिए दिल्ली में जंतर मंतर पर पहलवानों का धरना 9वें दिन भी जारी है। दोनों पक्षों की ओर से लगातार आरोप-प्रत्यारोप लगाए जा रहे हैं। रोजाना नए-नए खुलासे हो रहे हैं।
इसी बीच आरोपी BJP सांसद बृजभूषण ने कहा कि अगर प्रधानमंत्री कहेंगे, तो मैं इस्तीफा दे दूंगा। उधर, पहलवानों को संयुक्त किसान मोर्चा का भी साथ और समर्थन मिल गया है। 2 मई को धरना स्थल पर मोर्चा के अध्यक्ष राकेश टिकैत जाएंगे और पहलवानों से मुलाकात करेंगे। इसके साथ आज पंजाब कांग्रेस के पूर्व प्रधान नवजोत सिंह सिद्धू भी धरने में पहुंचे। पढ़ें पूरी खबर